open-index/open-wikipedia-markdown huggingface dataset:
Ριγανόκαμπος Πάτρας

Ο **Ριγανόκαμπος** είναι περιοχή της Πάτρας, ευρισκόμενη ανατολικά της πόλης, στις δυτικές παρυφές του Παναχαϊκού όρους.

## Τοποθεσία
Ο Ριγανόκαμπος περιβάλλεται από τους οικισμούς -προάστια της Πάτρας- Ρωμανός, Ελεκίστρα, Καρυά, Νέο Σούλι, καθώς και από τις συνοικίες-περιοχές Περιβόλα, Εγλυκάδα, Κούτσα και Λυκοχορού. Από την περιοχή του Ριγανόκαμπου διέρχεται η Περιμετρική Οδός Πατρών.

Στον Ριγανόκαμπο βρίσκεται ένα στρατόπεδο-παράρτημα του ΚΕ.Τ.Χ. Πάτρας, στο οποίο υπάρχουν αποθήκες όπου φυλάσσονται πυρομαχικά. Επιπλέον, σε έκταση στο δυτικό τμήμα της περιοχής αναμένεται στο μέλλον να διαμορφωθεί το Ανατολικό Πάρκο Πάτρας. Εκεί υπάρχει χώρος του Πανεπιστημίου Πατρών όπου ήταν να δημιουργηθεί η Πανεπιστημίουπολη πατρών, όταν αργότερα αποφασίστηκε το 1967 να γίνει σε άλλη περιοχή. .

## Ονομασία
Εικάζεται ότι η ονομασία του, προήλθε επειδή στην περιοχή εφύετο ρίγανη.

## Ιστορία
Στην περιοχή κατά την βυζαντινή περίοδο υπήρχε ο σταυροπηγιακός ναός αφιερωμένος στην Αγία Ειρήνη, που είχε χτιστεί για να φιλοξενήσει το λείψανο της Αγίας. Η Αγία Ειρήνη είχε μαρτυρήσει στη Μαγεδώ της Περσίας τον 4ο αιώνα και το λείψανό της φυγαδεύτηκε κατά την περίοδο της Φραγκοκρατίας, για να καταλήξει τελικά στην Πάτρα. 

Στις 5 Μαρτίου 1231 ο Λατίνος Αρχιεπίσκοπος Πάτρας Αντέλμος υπεξαίρεσε και μετέφερε από την Πάτρα στη Δύση πολλά ιερά κειμήλια, ανάμεσα στα οποία και το ιερό λείψανο της Αγίας Ειρήνης, κάνοντάς το δώρο στο μοναστήρι του Ωτκόμπ (Hautecombe) στην Σαβοΐα της Γαλλίας. Το λείψανο της Αγίας Ειρήνης επιστράφηκε στις 5 Οκτωβρίου 2002 και φυλάσσεται σήμερα στο ναό της Αγίας Ειρήνης στο Ριγανόκαμπο, ο οποίος βρίσκεται χτισμένος στην τοποθεσία όπου βρισκόταν ο παλιός ναός.

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Κατηγορία:Συνοικίες της Πάτρας
Κατηγορία:Δήμος Μεσσάτιδος
Κατηγορία:Δήμος Πατρέων
Ντίνσλακεν

Το **Ντίνσλακεν** () είναι πόλη της Γερμανίας. Βρίσκεται στο βορειοδυτικό μέρος της κοιλάδας του Ρουρ, στο ομόσπονδο κρατίδιο της Βόρειας Ρηνανίας-Βεστφαλίας. Διοικητικά ανήκει στην περιφέρεια Ντίσελντορφ.

## Γεωγραφία
### Χωρική κατάσταση
Το Ντίνσλακεν έχει περίπου ίδια απόσταση (13 χλμ.) από τις πόλεις Όμπερχαουζεν στα νοτιοανατολικά και το Βέζελ στα βορειοδυτικά. Η συνολική έκταση της πόλης ανέρχεται στα 48 τ.χλμ.. Επεκτείνεται 8,5 χλμ. από βορρά στον νότο και 12,4 χλμ. από την ανατολή στη δύση. Το ανώτατο σημείο βρίσκεται στα 113 μ. και το χαμηλότερο στα 20,5 μ. άνω της θάλασσας. 

### Διοικητική διαίρεση
Η έκταση της πόλης διαιρείται σε έξι περιοχές.
* Eppinghoven
* Hiesfeld
* Innenstadt
* Dinslaken-Lohberg
* Bruch
* Averbruch

## Παραπομπές


## Εξωτερικοί σύνδεσμοι
* 
* 
*Επίσημη ιστοσελίδα

Κατηγορία:Κωμοπόλεις της Γερμανίας
Κατηγορία:Πόλεις της Βόρειας Ρηνανίας-Βεστφαλίας
Ποντιακός γάμος

Στους Έλληνες του Πόντου πιο διαδεδομένος ήταν ο όρος **χαρά**, που υπογράμμιζε το χαρμόσυνο τούτο γεγονός. Η ιεροτελεστία του **ποντιακού γάμου**, η ιερότητα του συζυγικού δεσμού, η λαϊκή αντίληψη και πίστη στο ηθικό και κοινωνικό του περιεχόμενο εναρμονίζονται πλήρως με το ουσιαστικό περιεχόμενο του ορισμού του γάμου, που έδωσε ο Ερ. Μοδεστίνος: « Γάμος εστίν ανδρός και γυναικός συνάφεια και συγκλήρωσις του βίου παντός, θείου τε και ανθρωπίνου δικαίου κοινωνία.»

Οι Πόντιοι πάντρευαν τα παιδιά τους πολύ νωρίς, συνήθως, 20-23 χρόνων τα αγόρια και σε μικρότερη ηλικία τα κορίτσια. Αν το κορίτσι περνούσε το εικοστό έτος συνήθιζαν να τη λένε γεροντοκόρη. Πολλές φορές οι γονείς λογόδιναν την κόρη τους όταν αυτή έπαιζε με τα παιδάκια της γειτονιάς. Την τύχη της κοπέλας όριζε ο δυναμικός πατέρας, αφού η συγκατάνευσή της στο γάμο ήταν περιττή. Ούτε όμως και ο νέος μπορούσε να έχει τη δική του γνώμη για τη μελλοντική του σύζυγο. Ο λόγος του πατέρα ήταν νόμος απαράβατος. Η ψυχολογική βία δημιουργούσε ψυχολογική αντι-βία, η οποία μην μπορώντας αλλιώς να αντιδράσει, γινόταν διαλάλημα της μούσας και ταυτόχρονα μήνυμα προς τον ιερέα:

Η συγκατάθεση των γονιών για το γάμο της κόρης τους λεγόταν **λογόπαρμαν**. Η πρώτη συμφωνία για την ημέρα του γάμου γινόταν στα "τελειώματα", στο "ψαλάφεμαν". Αλλά όταν πλησίαζε ο καιρός του γάμου πήγαιναν 7-8 μέρες πριν από τη στέψη, το βράδυ συνήθως, οι στενοί συγγενείς του νέου, στο σπίτι της κόρης και έπαιρναν το λόγο, δηλαδή την τελευταία διαβεβαίωση. Έλεγαν: "Εμείς λέγομε σα οχτώ απάν να εφτάμε το γάμον. Ντο λέτε κι εσείς;". Όταν συμφωνούσαν για την ημερομηνία, γινόταν το κέρασμα της νύφης, ομελέτα ή τζαμούρ με μπόλικο βούτυρο. Τότε μάλιστα κλείδωναν κι ένα λουκέτο και το έβαζαν στην τσέπη του γαμπρού. Θα το ξεκλείδωνε όταν πήγαινε να σμίξει με τη νύφη, στη νυφική παστάδα το βράδυ της Δευτέρας.

Στον Πόντο δεν υπήρχε ο αναχρονιστικός θεσμός της προίκας. Η νύφη έκανε δώρα μόνο στο γαμπρό, στα καινούρια γονικά και στους κοντινούς συγγενείς. Παρόλα αυτά συνηθιζόταν να μεταφέρουν τα πράγματα (προίκα) της νύφης πάνω σε κάρο, συνοδευόμενο από λυράρη που έπαιζε τραγούδια του γάμου, προσκαλώντας τον κόσμο (λάλεμα) στη "χαρά".

## Παραπομπές

Γάμος
Αγία Βαρβάρα Αττικής

Η **Αγία Βαρβάρα** είναι αστική περιοχή και ομώνυμος δήμος που βρίσκεται στον Δυτικό Τομέα Αθηνών της Περιφέρειας Αττικής, στους πρόποδες του όρους Αιγάλεω. Ο δήμος βρίσκεται στη Δυτική Αθήνα και περικλείεται από τους Δήμους Κορυδαλλού, Αιγάλεω και Χαϊδαρίου. Η συνολική έκταση του δήμου είναι 2.233 στρέμματα εκ των οποίων τα 1.900 καταλαμβάνει ο οικισμός, τα 160 το πευκοδάσος του όρους Αιγάλεω και οι λοιπές εκτάσεις (νταμάρι) είναι 173 στρέμματα. Η απόσταση του δήμου από το κέντρο της Αθήνας είναι 7 χιλιόμετρα και 6,5 χιλιόμετρα από το λιμάνι του Πειραιά αντίστοιχα.

Κατά την απογραφή του 2021 βρέθηκε να έχει 26.759 κατοίκους (47,6% άνδρες και 52,4% γυναίκες). Στην απογραφή του 2011 είχε 26.550 κατοίκους.

right|thumb|Εκκλησία Αγίας Βαρβάρας.

## Ιστορικά στοιχεία

Η οικιστική ανάπτυξη της Αγίας Βαρβάρας ξεκίνησε τη δεκαετία του ’20. Το 1985 εκπονήθηκε το Γενικό Πολεοδομικό Σχέδιο του δήμου το οποίο θεσμοθετήθηκε το 1989 και ισχύει μέχρι σήμερα. 

Στην περιοχή υπάρχει ο Ιερός Ναός της Αγίας Βαρβάρας που χτίστηκε στον τόπο όπου βρέθηκε η εικόνα της Αγίας περί το 1770 μ.Χ. 

## Σχολεία
Στην Αγία Βαρβάρα λειτουργούν:

* 9 Νηπιαγωγεία
* 8 Δημοτικά Σχολεία
* 3 Γυμνάσια
* 2 Ενιαία Λύκεια

## Αθλητισμός
Αθλητικά σωματεία που λειτουργούν στην Αγία Βαρβάρα:

## Χαρακτηριστικά
Η Αγία Βαρβάρα έχει μεγάλη ομοιομορφία στη δόμηση, καθώς ο επισκέπτης συναντά μικρές κλασικές μονοκατοικίες, σαν συγκροτήματα το ένα δίπλα στο άλλο. Διαθέτουν παραδοσιακές αυλές της δεκαετίας του '60 από την πίσω μεριά αλλά και τις παραδοσιακές εισόδους που θυμίζουν την Αθήνα της παλιάς εποχής. Είναι περιοχή πλούσια σε πράσινο και μόλις τα τελευταία χρόνια άρχισε να αναβαθμίζεται σταδιακά. Η στασιμότητα στην ανάπτυξη δόμησης της πόλης οφείλεται στις τρομακτικές κεραίες υπερυψηλής τάσης που δεσπόζουν στις αυλές των κατοικιών, εξυπηρετώντας τις ενεργειακές ανάγκες των δυτικών προαστίων.

Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στο Δήμο.

## Συγκοινωνιακή εξυπηρέτηση
Από τις 14 Δεκεμβρίου 2013 ο δήμος διαθέτει και σταθμό του Μετρό. Ο νέος σταθμός ονομάζεται Αγία Μαρίνα και βρίσκεται επί της Ιεράς Οδού στα όρια του δήμου με τον Δήμο Αιγάλεω. Στις 7 Ιουλίου του 2020 παραδόθηκε στο κοινό νέος σταθμός του μετρό επί της γραμμής 3, στο κέντρο του δήμου, με το όνομα Αγία Βαρβάρα.

thumb|150px|Ο ναός του Προφήτη Ηλία.

## Δείτε επίσης

* Δήμος Αγίας Βαρβάρας Αττικής

## Παραπομπές


## Εξωτερικοί σύνδεσμοι
* 
* Προοδευτική Μηνιαία Εφημερίδα της Αγίας Βαρβάρας

Κατηγορία:Δήμος Αγίας Βαρβάρας Αττικής
Αττικης
Θέμελο Πρέβεζας

Το **Θέμελο** (Ταμπάνια η παλιά ονομασία) είναι χωριό του νομού Πρεβέζης που ανήκει στον Δήμο Πάργας. Παλαιότερα υπαγόταν στον δήμο Φαναρίου. Κατά την απογραφή του 2001 βρέθηκε να έχει 322 κατοίκους.

## Πληθυσμιακές μεταβολές

## Εξωτερικές πηγές
* Ο Ελληνικός ταξιδιωτικός - τουριστικός οδηγός στο διαδίκτυο

## Παραπομπές


Κατηγορία:Χωριά της περιφερειακής ενότητας Πρέβεζας
Ζωναράδικος

Ο **Ζωναράδικος** είναι παραδοσιακός χορός από τη Θράκη. Οφείλει την ονομασία του στη λαβή που χρησιμοποιούν οι χορευτές γιατί πιάνονται από τα ζωνάρια τους. Η μουσική του χορού είναι εξάσιμη. Οι άνδρες πιάνονται στην αρχή ακολουθώντας ο ένας τον άλλον και έπονται οι γυναίκες.

## Περιγραφή
Χορεύεται από άντρες και γυναίκες. Αρχικά κυκλικά καθώς όμως συνεχίζει και μεγαλώνει η ένταση, ο πρωτοχορευτής τυλίγει το χορό σε σχήμα σαλιγκαριού, μέχρις ότου ο τελευταίος της σειράς να τον κινήσει αντίθετα. Μόλις ο χορός φτάσει στο αποκορύφωμά του, οι χορευτές πιάνονται σταυρώνοντας τα χέρια τους.
## Παραλλαγές
Ανάλογα με τον τρόπο που χορεύεται υπάρχουν παραλλαγές στο όνομά του.  Όταν τα βήματα είναι συρτά  λέγεται *Ντούζκος* και ενώ όταν είναι γρήγορα και πηδηχτά  λέγεται *Τσέστος*. Υπάρχει παραλλαγή του χορού με άντρες χορευτές και με γρήγορα βήματα. Σύμφωνα με την παράδοση παλαιότερα ο τελευταίος άντρας του χορού για να πιαστεί με την πρώτη χορεύτρια του γυναικείου κύκλου, ώστε να ενωθούν οι κύκλοι σε έναν, θα έπρεπε απαραίτητα να είχαν συγγενική σχέση μεταξύ τους. Έθιμο που επικρατούσε ιδιαίτερα στην γύρω περιφέρεια του Διδυμότειχου για όλους τους κυκλικούς χορούς.
## Βήματα και Βίντεο επίδειξης
* Υλικό με τα βήματα και την παρουσίαση του χορού 
* Βίντεο επίδειξης του χορού από ομάδα χορευτών
## Παραπομπές


Κατηγορία:Ελληνικοί χοροί
Ούτσαϊ

Το **Ούτσαϊ** είναι Ποντιακός χορός. Χορεύεται σε δέκα βήματα και τον χαρακτηρίζει το έντονο τρέμουλο. Προέρχεται από την περιοχή της Νικόπολης. Είναι γνωστός επίσης και σαν *Ούτσαλτι* (3-6 στα Τούρκικα), ή *Ουτσαγιαχ* *Κουνιχτόν* (Αξίκιοι) ή και *Ομάλ Γαρασάρης*, ονομασία του χορού που δόθηκε στην Ελλάδα. Η θέση των χεριών κατά την διάρκεια του χορού μπορούν να είναι σε κατακόρυφη θέση με πολύ έντονο τρέμουλο στα χέρια η σε ανάταση στα  3 πρώτα βήματα, η με λυγισμένους τους αγκώνες προς το κέντρο του κύκλου. Επίσης τα χέρια στα 3 πρώτα βήματα μπροστά μπορούν να κάνουν την κίνηση πίσω εμπρός πίσω ανάλογα με τον ρυθμό. Με αυτή την ιδιαιτερότητα χορευόταν ο χορός στα χωριά Καρακεβεζίτ, Κόρατσα, Κοινίκι.    

Κατηγορία:Ποντιακοί χοροί
Επικίνδυνη Θέση

Στον Αρθουριανό Kύκλο, η **Επικίνδυνη Θέση** ήταν μια ξεχωριστή θέση στη Στρογγυλή Τράπεζα, την οποία ο ίδιος ο Μέρλιν την κρατούσε αδειανή για τον ιππότη που προοριζόταν για την αναζήτηση κι εύρεση του Αγίου Δισκοπότηρου. Οποιοσδήποτε άλλος καθόταν σε εκείνο το κάθισμα, έβρισκε το θάνατο.

Ο Γκάλαχαντ, γιος του Λάνσελοτ, ήταν ο γενναιότερος και ο αγνότερος από όλους τους Ιππότες της Στρογγυλής Τραπέζης. Κατάφερε να καθίσει στην Επικίνδυνη Θέση, περνώντας έτσι τη δοκιμασία, κι αργότερα ξεκίνησε για την αναζήτηση του Αγίου Δισκοπότηρου, το οποίο και βρήκε. 

Αναφορά στη λεγόμενη Επικίνδυνη Θέση κάνει, για παράδειγμα, ο Τόμας Μάλορυ στο βιβλίο του *Le Morte D'Arthur*.

## Εξωτερικοί σύνδεσμοι
*Thomas Malory's "Le Morte D'Arthur", Κεφάλαιο 13 - Το κείμενο σε online έκδοση στην αγγλική γλώσσα

Κατηγορία:Αρθουριανός κύκλος
Κυρά της Λίμνης

[thumb|250px|''Η Κυρά της Λίμνης παίρνει το βρέφος Λάνσελοτ''. [Εικονογράφηση από τον Τζορτζ Γούλισκροφτ Ρηντ για την *Ιλέιν*, ένα από τα *Ειδύλλια του Βασιλιά* του Άλφρεντ Τέννυσον (1898).]]

Η **Κυρά της Λίμνης** (αγγλ. *Lady of the Lake*) είναι ένας χαρακτήρας που διαδραματίζει σημαντικό ρόλο στον αρθουριανό κύκλο. Μεταξύ άλλων, η Κυρά της Λίμνης δίνει στον Αρθούρο το Εξκάλιμπερ, τον μεταφέρει στο Άβαλον μετά τη μάχη του Κάμλαν, ενώ επίσης είναι αυτή που σαγηνεύει τον Μέρλιν και αναλαμβάνει την ανατροφή του Λάνσελοτ μετά το θάνατο του πατέρα του. Πολλοί διαφορετικοί γυναικείοι χαρακτήρες αναφέρονται με αυτή την ονομασία, όπως η Νίμουε, η Βίβιαν ή η Νίνιαν και άλλες παραλλαγές.

## Προέλευση της Κυράς της Λίμνης

Οι ρίζες της Κυράς της Λίμνης μάλλον είναι αρχαίες παγανιστικές, όπως και της Μοργκάνα λε Φέυ, ενώ μπορεί να προέρχονται κι από την ίδια παράδοση. Ο Τζέφρεϋ του Μόνμαθ στο έργο του *Ιστορία των Βασιλέων της Βρετανίας* (λατ. *Historia Regum Britanniae*) αναφέρει για πρώτη φορά το Άβαλον, ένα μαγικό νησί με το οποίο συσχετίζονται συχνά τόσο η Κυρά της Λίμνης και η Μοργκάνα λε Φέυ. Σύμφωνα με άλλες πηγές που αφορούν τη ζωή του Λάνσελοτ, αναφέρεται ότι ανέλαβε την ανατροφή του η Κυρά της Λίμνης, όταν ο πατέρας του, βασιλιάς Μπαν, σκοτώθηκε κατά τη διάρκεια μιας μάχης.

## Κυρά της Λίμνης και Μέρλιν

Σύμφωνα με μια από τις πολλές εκδοχές του μύθου, ο Μέρλιν ο Μάγος έπεσε θύμα της γοητείας της Βίβιαν, η οποία και του ζήτησε να της μάθει τα μυστικά του. Αφού της έμαθε όλα όσα ήξερε από μαγεία, εκείνη τον αιχμαλώτισε σε ένα γυάλινο πύργο.

Επίσης, μετά το θάνατο της Ιγκρέιν, λέγεται ότι η Βίβιαν ανέλαβε τη φροντίδα της Μοργκάνα, στην οποία κι έμαθε τη μαγεία, ενώ ο Μέρλιν ανέλαβε την εκπαίδευση του ετεροθαλούς αδερφού της, του μελλοντικού βασιλιά Αρθούρου.
## Εξωτερικοί σύνδεσμοι
*Britannia.com: Ανάλυση της φιγούρας της Κυράς της Λίμνης και οι ρίζες της στον Κελτικό μύθο

Κατηγορία:Αρθουριανός κύκλος
Χημική τάξη

**Χημικές τάξεις** λέγονται στην Οργανική χημεία μεγάλες κατηγορίες οργανικών ενώσεων, που περιέχουν στο μόριό τους μια τουλάχιστον χαρακτηριστική ομάδα.

Μερικές από τις σημαντικότερες χημικές τάξεις, είναι:
# Οι υδρογονάνθρακες
# Οι αλκοόλες
# Οι αιθέρες 
# Οι αλδεΰδες
# Οι κετόνες
# Τα καρβονικά οξέα
# Οι εστέρες
# Τα αλογονοπαράγωγα
# Τα νιτρίλια
# Τα σουλφονικά οξέα
# Οι νιτροενώσεις
# Οι αμίνες
κ.ά.

## Δείτε επίσης
*Χημική ομόλογη σειρά

ταξ
ταξ
Κατηγορία:Οργανικές ενώσεις
Πολιτικός θάνατος

Ο **πολιτικός θάνατος** (λατινικά: *Civiliter mortuus*) είναι ένας όρος που αναφέρεται στην απώλεια του συνόλου ή σχεδόν του συνόλου των ατομικών δικαιωμάτων από ένα πρόσωπο, λόγω καταδίκης για κακούργημα (ή για έγκλημα που τιμωρείται με περισσότερο από ένα χρόνο φυλάκιση) ή για πράξη προερχόμενη από την κυβέρνηση μιας χώρας που έχει ως αποτέλεσμα την απώλεια των δικαιωμάτων των πολιτών. Συνήθως αναφέρεται σε πρόσωπα που έχουν καταδικαστεί για εγκλήματα κατά του κράτους ή σε περιπτώσεις ενηλίκων καταδικασθέντων όπου αποφασίζεται από το δικαστήριο ο καταδικασθείς να μην έχει νομικά δικαιώματα λόγω ψυχικής αναπηρίας.

Στη μεσαιωνική Ευρώπη, οι εγκληματίες έχαναν όλα τα πολιτικά τους δικαιώματα. Αυτός ο πολιτικός θάνατος οδηγούσε συνήθως σε φυσικό θάνατο, καθώς οποιοσδήποτε θα μπορούσε να σκοτώσει το πρόσωπο που δεν είχε νομική υπόσταση, μένοντας ατιμώρητος. Στην Αγία Ρωμαϊκή Αυτοκρατορία, ένα πολιτικά νεκρό πρόσωπο ονομαζόταν "vogelfrei" (*ελεύθερο πουλί*) και θα μπορούσε ακόμη και να σκοτωθεί καθώς θεωρούταν εντελώς εκτός νόμου. Ιστορικά, η κήρυξη ενός προσώπου εκτός νόμου, ήταν η πιο κοινή μορφή του πολιτικού θανάτου.

Στην Ελλάδα ο πολιτικός θάνατος ήταν σε ισχύ από τη σύσταση του νέου κράτους μέχρι και την εποχή του Βασιλιά Όθωνα. Καταργήθηκε με βασιλικό διάταγμα του Γεωργίου Α' το 1864.

Κατηγορία:Ποινές
Βόρειος Πόλος

[thumb|[Αζιμουθιακή προβολή του Αρκτικού Ωκεανού και του Βορείου Πόλου.]]
thumb|Η περιοχή του Βορείου Πόλου.

Ο **Βόρειος Πόλος** ή **γεωγραφικός βόρειος πόλος** είναι το βορειότερο σημείο του πλανήτη Γη και βρίσκεται στην Αρκτική. Ορίζεται ως το σημείο όπου ο άξονας περιστροφής της Γης τέμνει την επιφάνειά της στο Βόρειο Ημισφαίριο, και όπου συναντούνται όλοι οι μεσημβρινοί και όλες οι ωριαίες άτρακτοι. Βρίσκεται στο διαμετρικά αντίθετο σημείο σε σχέση με τον Νότιο Πόλο. Είναι το σημείο που ορίζει το γεωδαισικό πλάτος 90° Β (Βόρειο), καθώς και την κατεύθυνση του αληθούς βορρά. Δεν είναι κάποιο σταθερό σημείο στην επιφάνεια της Γης, αλλά μετακινείται ημιπεριοδικά κατά μερικά μέτρα.

Ειδικότερα στον Βόρειο Πόλο, δεν ισχύει ο κλασικός ορισμός των 4 σημείων του ορίζοντα, καθώς όλα τα σημεία του ορίζοντα δεικνύουν προς νότο (κατά συνέπεια, προς όποια κατεύθυνση και να μετακινηθεί κάποιος, είναι νότος). Αντίστοιχα στον Νότιο Πόλο ισχύει το αντίστροφο (όλες οι κατευθύνσεις είναι βορράς).

Ο γεωγραφικός βόρειος πόλος δεν πρέπει να συγχέεται με τον Μαγνητικό Βόρειο Πόλο προς τον οποίο δεικνύουν οι μαγνητικές πυξίδες.

## Δείτε επίσης
* Νότιος Πόλος
* Αρκτική
* Αρκτική ζώνη

## Βιβλιογραφία

* 
* 
* 

Κατηγορία:Προσανατολισμός
Κατηγορία:Ακραία σημεία της Γης
The Battle of Los Angeles

Το ***The Battle of Los Angeles*** είναι το τρίτο άλμπουμ (σε στούντιο) του συγκροτήματος Rage Against the Machine. Κυκλοφόρησε στις 2 Νοεμβρίου του 1999, μία μέρα νωρίτερα από τη συμπλήρωση 7 χρόνων από την κυκλοφορία του πρώτου τους άλμπουμ και τρία χρόνια αργότερα από το δεύτερο δίσκο τους με τίτλο *[[Evil Empire (άλμπουμ)|Evil Empire]]*. Μεταξύ του *Evil Empire* και του *The Battle of Los Angeles* μεσολάβησε και το "ζωντανό" άλμπουμ *[[Live & Rare]]*, ουσιαστικά μια συλλογή από επίσημα bootlegs.

Το τραγούδι "Calm Like a Bomb" παίζει στους τίτλους του *[[The Matrix Reloaded]]*. Τα βίντεο των τραγουδιών "Sleep Now in the Fire" και "Testify" σκηνοθετήθηκαν από τον Michael Moore. 

Το εξώφυλλο του άλμπουμ δείχνει να έχει σχεδιαστεί με βάση το μνημείο του  Kurt Eisner, του  σοσιαλιστή που ηγείτο της Γερμανικής επανάστασης, στο Μόναχο, όπου και δολοφονήθηκε. Είναι επίσης πιθανόν, έχοντας ως βάση το όνομα του άλμπουμ, η εικόνα του εξωφύλλου να είναι παρμένη από ένα βίντεο τραβηγμένο κατά την διάρκεια των ταραχών του 1992 στο Λος Άντζελες, στο οποίο ένας άντρας υψώνει την δεξιά του γροθιά σαν σε θρίαμβο αφού έχει βάλει φωτιά σε ένα όχημα.
 
Image:Kurt eisner monument.jpg|Μνημείο του Kurt Eisner στο πεζοδρόμιο όπου και δολοφονήθηκε.


## Περιεχόμενα

 
* Το "No Shelter" περιέχεται στην κυκλοφορία για Αυστραλία και Ιαπωνία.

Κατηγορία:Δισκογραφία των Rage Against the Machine
Κατηγορία:Άλμπουμ του 1999
Γαλαξιδιώτικα

Τα **Γαλαξιδιώτικα** ήταν παλιά συνοικία των Πατρών.

Βρίσκεται μέσα στην περιοχή Τζίνη και συγκεκριμένα στην οδό Στρατοκλέους. Μετά το 1828 πολλοί Γαλαξιδιώτες είχαν μεταναστεύσει στην Πάτρα, όμως το 1928 σταμάτησε να ακούγεται αυτό το τοπωνύμιο.

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Γαλαξιδιώτικα».

Κατηγορία:Συνοικίες της Πάτρας
Ησυχαστήριο Άγιος Βασίλειος

Το **[[Ησυχαστήριο]] Άγιος Βασίλειος** είναι περιοχή στην έρημο του Αγίου Όρους που υπάγεται στη Μονή Μεγίστης Λαύρας και στην οποία βρίσκονται τα ησυχαστήριά της. Βρίσκεται ανάμεσα από την Κερασιά και τη Μικρή Αγία Άννα. Το 18ο αιώνα ήταν συγκροτημένη σκήτη. Υπάρχουν έντεκα ησυχαστήρια όπου διαμένουν δεκαπέντε μοναχοί. Ασχολούνται κυρίως με την κατασκευή κομποσχοινίων και θυμιάματος.

## Παραπομπές


Κατηγορία:Άγιο Όρος
Κατηγορία:Μονή Μεγίστης Λαύρας
Pit Bull αδίστακτοι performers

thumb|right|200 px|Το εξώφυλλο του Pit Bull.
Το **Pit Bull αδίστακτοι performers** είναι ένα άλμπουμ κόμικς του Αλέξανδρου Ψυχούλη.

Το "Pit Bull αδίστακτοι performers" εκδόθηκε το 2001 από τις εκδόσεις "Όξύ" (ISBN 960-8068-65-7) και έχει 48 σελίδες.

Ήρωας του είναι ο Pitbull ένας καλλιτέχνης-περφόρμερ που έχει ένα μοναδικό concept στη ζωή του:ότι δε θα δούμε ποτέ το πρόσωπό του. Γι΄αυτό ο Pitbull φοράει μονίμως μία μάσκα σκύλου στο κεφάλι του.

Σκοπός του κόμικ είναι να σατιρίσει τη καλλιτεχνική ζωή και τον κόσμο της Σύγχρονης Τέχνης. Έτσι στο στόχαστρο μπαίνουν οι πάντες από το χώρο των γκαλερί:περφόρμερς, εικαστικοί, επιμελητές, καλλιτέχνες εγκατάστασης κλπ.

Ο Pitbull είναι τεμπέλης, άφραγκος και εγωιστής, καταφέρνει όμως να επιβιώσει σε όλους τους μπελάδες που τον βρίσκουν (ή βρίσκει αυτός).

Οι ιστορίες του κόμικ είναι ασπρόμαυρες στα πρότυπα των αμερικανικών underground κόμικς. Είχαν πρωτοδημοσιευτεί στο περιοδικό "01" την περίοδο 1995-1996 ως η σειρά ΑΔΙΣΤΑΚΤΟΙ PERFORMERS. Τα κόμικς συνοδεύονται στο άλμπουμ από ένα σχετικό διήγημα.

Πιτ
Αμυντικός μέσος

Με τον όρο **μέσος αμυντικός** αναφερόμαστε σε μία θέση του ποδοσφαίρου και συγκεκριμένα στον παίχτη που αγωνίζεται μπροστά από τους κεντρικούς αμυντικούς και πίσω από τους δημιουργικούς μέσους. Είναι επιφορτισμένος τόσο με αμυντικά καθήκοντα όσο και με την ανάπτυξη της ομάδας. Η θέση του αμυντικού μέσου θεωρείται μία από τις νευραλγικές θέσεις της ενδεκάδας στο σύγχρονο ποδόσφαιρο. Σήμερα, στη θέση αυτή σε παγκόσμιο επίπεδο ξεχωρίζουν παίχτες όπως ο Τσάβι Ερνάντεθ, ο Έμερσον, ο Πατρίκ Βιεϊρά και ο Τζενάρο Γκατούζο, ενώ στην Ελλάδα ξεχωρίζουν ο Άκης Ζήκος,  ο Θοδωρής Ζαγοράκης, ο Άγγελος Μπασινάς και ο Κώστας Κατσουράνης.

 

Αμυντικός μέσος
Renegades (album)

Το **Renegades** είναι το τέταρτο και τελευταίο, ηχογραφημένο σε στούντιο, άλμπουμ των Rage Against the Machine.

Όλα τα τραγούδια είναι διασκευές καλλιτεχνών όπως οι Devo, Cypress Hill, Minor Threat, MC5 και ο Bob Dylan.

## Περιεχόμενα

#"Microphone Fiend"  – 5:02
#"Pistol Grip Pump"  – 3:18
#"Kick out the Jams"  – 3:11
#"Renegades of Funk"  – 4:35
#"Beautiful World"  – 2:35
#"I'm Housin'"  – 4:56
#"In My Eyes"  – 2:54
#"How I Could Just Kill a Man"  – 4:08
#"The Ghost of Tom Joad (τραγούδι RATM)"  – 5:38
#"Down on the Street"  – 3:39
#"Street Fighting Man"  – 4:42
#"Maggie's Farm"  – 6:54
#"Kick Out the Jams"  – 4:31
#"How I Could Just Kill a Man"  – 5:13

Κατηγορία:Δισκογραφία των Rage Against the Machine
Κατηγορία:Άλμπουμ του 2000
Κατηγορία:Άλμπουμ με παραγωγή από τον Ρικ Ρούμπιν
Live & Rare

## Περιεχόμενα
# "Bullet in the Head (live)" – 5:44 
# "Settle for Nothing (live)" – 4:57
# "Bombtrack (live)" – 5:55
# "Take the Power Back (live)" – 6:13
# "Freedom (live)" – 6:00
# "Intro (Black Steel in the Hour of Chaos) (live)" – 3:42 (με τον Chuck D των Public Enemy)
# "Zapata's Blood (live)" – 3:49
# "Without a Face (live)" – 4:06
# "Hadda be Playin' on the Jukebox (live)" – 8:04 (ένα ποίημα του Allen Ginsberg)
# "Fuck tha Police (live)" – 4:09 (cover ενός τραγουδιού των N.W.A)
# "Darkness" – 3:41
# "Clear the Lane" – 3:50
# "The Ghost of Tom Joad" – 5:22 (cover ενός τραγουδιού του Bruce Springsteen)
Κατηγορία:Δισκογραφία των Rage Against the Machine
Κατηγορία:Άλμπουμ του 1998
Χοσέ ντε Ριμπέρα

Ο **Χοσέ δε Ριμπέρα** (*José de Ribera y Cucó*, 12 Ιανουαρίου 1591 - 2 Σεπτεμβρίου 1652), γνωστός και ως **Τζουζέπε Ριμπέρα** ή με το ιταλικό προσωνύμιο **Lo Spagnoletto** (*ο μικρός Ισπανός*), ήταν Ισπανός ζωγράφος και χαράκτης της μπαρόκ περιόδου. Παρά την ισπανική του καταγωγή, έζησε κατά το μεγαλύτερο διάστημα της ζωής του στην Ιταλία.
## Βιογραφία
Γεννήθηκε το 1591, στην Σάτιβα του Βασιλείου της Βαλένθια και βαφτίστηκε στις 17 Φεβρουαρίου. Σχετικά με τα νεανικά του χρόνια δεν διαθέτουμε αρκετές πληροφορίες. Σύμφωνα με τον ζωγράφο και βιογράφο Αντόνιο Παλομίνο, δάσκαλός του στη ζωγραφική υπήρξε ο Φρανθίσκο Ριμπάλτα (Francisco Ribalta). Δεν είναι γνωστό πότε ακριβώς εγκαταστάθηκε στην Ιταλία, υπάρχουν ωστόσο ενδείξεις σύμφωνα με τις οποίες είναι πιθανό να εργάστηκε στην Πάρμα και στη Ρώμη, κατά τις αρχές του 17ου αιώνα. Το 1616 παντρεύτηκε την κόρη ενός πλούσιου εμπόρου έρων τέχνης, στη Νάπολη, όπου παρέμεινε μέχρι το τέλος της ζωής του. 
## Τα χαρακτηριστικά του έργου του
Το μεγαλύτερο μέρος του έργου του Ριμπέρα ανήκει χρονικά στην περίοδο της διαμονής του στη Νάπολη. Οι πίνακές του βασίζονται σχεδόν αποκλειστικά σε θρησκευτικά θέματα, χωρίς να απουσιάζουν αναφορές σε κλασικά θέματα της μυθολογίας ή προσωπογραφίες. Ο Ριμπέρα χρησιμοποίησε εκτεταμένα την τεχνική του τενεμπρισμού (*tenebroso*), απεικονίζοντας «σκοτεινές» δραματικές σκηνές, με έντονα στοιχεία ρεαλισμού.


Αρχείο:La negación de San Pedro.jpg|*Η άρνηση του Αγίου Πέτρου*, 1616, Ρώμη, Εθνική Πινακοθήκη Αρχαίας Τέχνης του Παλάτσο Κορσίνι.
Αρχείο:(Toulouse) Démocrite (1630) - Jusepe de Ribera - Madrid, Museo Nacional del Prado.jpg|*Αρχιμήδης (ή Δημόκριτος)*, 1630, Μαδρίτη, Μουσείο του Πράδο.
Αρχείο:José de Ribera - La Piedad.jpg|*Πιετά*, 1633, Μαδρίτη, Μουσείο Τίσεν-Μπορνεμίσα.
Αρχείο:José de Ribera 047.jpg|*Η Αγία Τριάδα*, 1635-36, Μαδρίτη, Μουσείο του Πράδο.
Αρχείο:Ribera - Isaac y Jacob, P001118.jpg|*Ο Ισαάκ ευλογεί τον Ιακώβ*, 1637, Μαδρίτη, Μουσείο του Πράδο.
Αρχείο:José de Ribera 064.jpg|*Αφροδίτη και Άδωνις*, 1637, Ρώμη, Εθνική Πινακοθήκη Αρχαίας Τέχνης του Παλάτσο Κορσίνι.
Apollo flaying Marsyas by Ribera (Naples, Capodimonte) Petit Palais.jpg|*Απόλλων και Μαρσύας*, 1637, Νάπολη, Εθνικό Μουσείο του Καποντιμόντε.
Αρχείο:José de Ribera - An Old Money-Lender - WGA19387.jpg|*Η γριά ενεχυροδανείστρια*, 1638, Μαδρίτη, Μουσείο του Πράδο.
Αρχείο:José de Ribera 054.jpg|*Το μαρτύριο του Αγίου Φιλίππου*, 1639, Μαδρίτη, Μουσείο του Πράδο.
Αρχείο:José de Ribera 024.jpg|*Μετανοούσα Μαγδαληνή*, 1640-41, Μαδρίτη, Μουσείο του Πράδο.
Αρχείο:El patizambo, por José de Ribera.jpg|*Αγόρι με στρεβλά πόδια*, 1642, Παρίσι, Μουσείο του Λούβρου.
Αρχείο:José de Ribera - The Holy Family with St Catherine - WGA19382.jpg|*Ο μυστικός γάμος της Αγίας Αικατερίνης*, 1648, Νέα Υόρκη, Μητροπολιτικό Μουσείο Τέχνης.
Αρχείο:José de Ribera 002.jpg|*Η Προσκύνηση των Ποιμένων*, 1650, Παρίσι, Μουσείο του Λούβρου.


## Παραπομπές


## Εξωτερικοί σύνδεσμοι

*''Giuseppe Ribera'', *Encyclopedia Britannica*, 11th Edition.
*Artcyclopedia: ''Jusepe de Ribera''

Κατηγορία:Ισπανοί ζωγράφοι
Κατηγορία:Ζωγράφοι του Μπαρόκ
Κατηγορία:Ισπανοί χαράκτες
Ομάδες του Παγκοσμίου Πρωταθλήματος Καλαθοσφαίρισης Ανδρών 2006

Το άρθρο αυτό για τις **ομάδες του [[Παγκόσμιο Πρωτάθλημα Καλαθοσφαίρισης Ανδρών 2006|Παγκοσμίου Πρωταθλήματος Μπάσκετ 2006 Ανδρών]]** παρουσιάζει τις συνθέσεις των 24 εθνικών ομάδων που συμμετείχαν στην διοργάνωση, με αναλυτικά στοιχεία για τον κάθε παίκτη. Οι πληροφορίες πάρθηκαν από τον ιστότοπο της FIBA για την διοργάνωση: https://web.archive.org/web/20060830100456/http://www.fiba.com/pages/eng/fe/06_wcm/teamPlay/fe_teamPlay_teaSear.asp?selNodeID=642&openNodeIDs=642&eventID=3507&level2MenuBgColor=%23B30707&level2MenuBorderColor=white&level2MenuHlBgColor=white&level2MenuHlTextColor=black&level2MenuTextColor=white&level3MenuBgColor=white&level3MenuBorderColor=black&level3MenuHlBgColor=black&level3MenuHlTextColor=%23B30707&level3MenuTextColor=black&roundID=3507&selTopLevNodeID=

## Α΄ όμιλος
### [[Αργεντινή]]
Αρχηγός προπονητής: Sergio Hernandez

### [[Βενεζουέλα]]
Αρχηγός προπονητής: Nestor Salazar

### [[Γαλλία]]
Αρχηγός προπονητής: Claude Bergeaud

### [[Λίβανος]]
Αρχηγός προπονητής: Paul Coughter

### [[Νιγηρία]]
Αρχηγός προπονητής: Sam Vincent

### [[Σερβία και Μαυροβούνιο]]
*Ήταν η τελευταία συμμετοχή της ομάδας σε διοργάνωση. Από την επομένη του Μουντομπάσκετ, η Σερβία και το Μαυροβούνιο αποτελούν χωριστές ομοσπονδίες με διαφορετικές εθνικές ομάδες.* 

Αρχηγός προπονητής: Dragan Sakota

## Β΄ όμιλος
### [[Ανγκόλα]]
Αρχηγός προπονητής: Alberto De Carvalho

### [[Γερμανία]]
Αρχηγός προπονητής: Dirk Bauermann

### [[Ιαπωνία]]
Αρχηγός προπονητής: Zeljko Pavlicevic

### [[Ισπανία]]
Αρχηγός προπονητής: José Vicente Hernández

### [[Νέα Ζηλανδία]]
Αρχηγός προπονητής: Thomas Anthony "Tab" Baldwin

### [[Παναμάς]]
Αρχηγός προπονητής: Guillermo Vecchio

## Γ΄ όμιλος
### [[Αυστραλία]]
Αρχηγός προπονητής: Brian Goorjian

### [[Βραζιλία]]
Αρχηγός προπονητής: Aluisio Xavier Ferreira Lula

### [[Ελλάδα]]
:*Δείτε επίσης: [[Εθνική Ελλάδος (Καλαθοσφαίριση Ανδρών)]]*

Αρχηγός προπονητής: Παναγιώτης Γιαννάκης

### [[Λιθουανία]]
Αρχηγός προπονητής: Antanas Sireika

### [[Κατάρ]]
Αρχηγός προπονητής: Joseph Anthony Stiebing II

### [[Τουρκία]]
Αρχηγός προπονητής: Bogdan Tanjevic

## Δ΄ όμιλος
### [[Ηνωμένες Πολιτείες της Αμερικής|ΗΠΑ]]
Αρχηγός προπονητής: Mike Krzyzewski

### [[Ιταλία]]
Αρχηγός προπονητής: Carlo Recalcati

### [[Κίνα]]
Αρχηγός προπονητής: Jonas Kazlauskas

### [[Πουέρτο Ρίκο]]
Αρχηγός προπονητής: Julio Toro

### [[Σενεγάλη]]
Αρχηγός προπονητής: Tapha Gaye

### [[Σλοβενία]]
Αρχηγός προπονητής: Ales Pipan

Κατηγορία:Παγκόσμιο Πρωτάθλημα Καλαθοσφαίρισης 2006
Κατηγορία:Παγκόσμιο Πρωτάθλημα Καλαθοσφαίρισης Ανδρών
Στάργκαρντ

Η **Στάργκαρντ** (πολ. *Stargard *, γερμ. *Stargard in Pommern*) είναι πόλη στη βορειοδυτική Πολωνία, με 73.000 κατοίκους (1995). Βρίσκεται στις όχθες του ποταμού Ίνα και είναι πρωτεύουσα της ομώνυμης επαρχίας.

## Εξωτερικοί σύνδεσμοι
* 

Κατηγορία:Πόλεις του Βοεβοδάτου Δυτικής Πομερανίας
Πταισματοδικείο

Το **Πταισματοδικείο** είναι μονομελές ποινικό δικαστήριο που δικάζει τα πταίσματα, εκτός αυτών που διαπράττονται από ανηλίκους στην έδρα του Πρωτοδικείου, για τα οποία αρμόδιο είναι το Μονομελές Δικαστήριο Ανηλίκων. Οι πταισματικές παραβάσεις προβλέπονται τόσο στον Ποινικό Κώδικα όσο και στους ειδικούς ποινικούς νόμους.

Το Πταισματοδικείο ανήκει στις δικαστικές αρχές και αντιστοιχεί στο Ειρηνοδικείο. Κάθε Ειρηνοδικείο είναι ταυτόχρονα και Πταισματοδικείο, με την προϋπόθεση ότι στην ίδια περιφέρεια δεν υπάρχει ειδικό Πταισματοδικείο (άρθρο 3§1 Κ.Π.Δ.). Στις δίκες ενώπιον του Πταισματοδικείου δεν παρίσταται Εισαγγελέας, αλλά δημόσιος κατήγορος. Συγκεκριμένα, αξιωματικός της Αστυνομίας όταν πρόκειται για αστυνομικά (κοινά) πταίσματα, προϊστάμενος Λιμενικών Αρχών για λιμενικά πταίσματα, βαθμοφόρος της αρμόδιας Πυροσβεστικής Υπηρεσίας, όταν πρόκειται για πυροσβεστικά πταίσματα (παράβαση άρθρων του Π.Δ.71/88 περί πυροσβεστικών μέσων και μέτρων πυρασφάλειας) και αρμόδιος υπάλληλος Δασαρχείου (συνήθως Δασάρχης), όταν πρόκειται για δασικά πταίσματα (παραβάσεις άρθρων του Δασικού Κώδικα Ν.Δ.86/1969, π.χ. παράνομη υλοτομία, παράνομη θήρα κλπ.), αλλά και για αγροτικά πταίσματα (όπως αυτά προβλέπονται στα άρθρα 37,38,39,40 του Ν.3585/2007, π.χ. φθορά με ζώα, φθορά αγροτικού κτήματος κλπ.).

Κατηγορία:Δικαστικές αρχές
Κατηγορία:Ποινικό Δίκαιο
Καταναγκαστικά έργα

Τα **καταναγκαστικά έργα** αποτελούσαν ποινή που ίσχυε άλλοτε. Σύμφωνα με αυτή τη ποινή οι καταδικαζόμενοι σε εγκληματικές ποινές υποβάλλονταν σιδηροδέσμιοι σε βαρύτατα έργα (εργασία), εκτός του δεσμωτηρίου όπως σε λατομεία, ορυχεία, ως κατώτερα πληρώματα σε ιστιοφόρα (γαλέρες) κλπ.

Ο όρος αυτός εισήχθηκε στην ελληνική νομική επιστήμη εκ του γαλλικού όρου "*travaux forcés*" που αντιστοιχούσε στη παλαιότερη ελληνική ποινή "δεσμά δια βίου" (επίσης εκ των γαλλικών όρων "*travaux forcés à perpetuité*" και πρόσκαιρα δεσμά "*travaux forcés à temps*"). Από λαικής πλευράς, υπήρχε η ονομασία "κάτεργα", συντομία της επίσημης (καταναγκαστικά έργα > κατ. έργα > κάτεργα). Σημειώνεται πάντως πως, αν και η ποινή αυτή αναφέρονταν ως ποινή στο παλαιότερο ποινικό νόμο, προ της ισχύος δηλαδή του από 1 Ιανουαρίου 1951 Ποινικού Κώδικα, ουδέποτε εφαρμόσθηκε όπως περιγράφονταν.

Προς την ποινή αυτή εξομοιώνεται σήμερα η στέρηση της ελευθερίας ποινή της ισόβιας ή πρόσκαιρης κάθειρξης, που μη λαμβάνοντας μορφή καταναγκαστικών έργων, εκτελείται σε ειδικά σωφρονιστικά καταστήματα αποκλειστικά γι΄ αυτή προοριζόμενα.

Κατηγορία:Ποινές
Κατηγορία:Βασανιστήρια
Καταγγελία

Ως νομικός όρος η **καταγγελία** σημαίνει τη μονομερή απευθυντέα δήλωση βούλησης, με την οποία τερματίζεται μια διαρκής έννομη σχέση, όπως συμβαίνει σε συμφωνία ή σύμβαση (π.χ. σύμβαση εργασίας, σύμβαση μίσθωσης). Με την καταγγελία επέρχεται λήξη της σύμβασης από το σημείο εκείνο (*[[ex nunc]]*) και η καταγγελία επενεργεί για το μέλλον, δεν επηρεάζεται το κύρος της σύμβασης μέχρι τότε. Η καταγγελία διακρίνεται έτσι από την υπαναχώρηση, η οποία ανατρέχει στο παρελθόν και καθιστά τη σύμβαση εξ υπαρχής (*[[ex tunc]]*) μη γενόμενη. 

Η καταγγελία διακρίνεται σε τακτική και έκτακτη. Τακτική είναι η καταγγελία που γίνεται με την τήρηση ορισμένης προθεσμίας και συνήθως δε χρειάζεται ιδιαίτερο λόγο (αιτιολογία). Έκτακτη είναι η καταγγελία που γίνεται χωρίς την τήρηση προθεσμίας (ενεργεί άμεσα) και συνήθως επιτρέπεται μόνο για σπουδαίο λόγο. Οι προϋποθέσεις και ο τύπος (π.χ. έγγραφο) της καταγγελίας ορίζονται είτε στο νόμο είτε στην ίδια τη σύμβαση μεταξύ των μερών. Για να ισχύσει, θα πρέπει να περιέλθει στον αντισυμβαλλόμενο (απευθυντέα), είτε δικαστικά, είτε εξώδικα.

Ο όρος χρησιμοποιείται με το ίδιο περιεχόμενο και στο Διεθνές Δίκαιο ως «καταγγελία συνθήκης» και σημαίνει τη δήλωση Πολιτείας προς άλλη (ή άλλες) περί αποδέσμευσή της από τις απορρέουσες υποχρεώσεις της εκ της μεταξύ τους επί συγκεκριμένης συνθήκης

Στην καθημερινή γλώσσα καταγγελία σημαίνει η ανακοίνωση αξιόποινης πράξης στις Αρχές, (δικαστικές, αστυνομικές κ.λπ.), ή και προς το κοινό δια ζώσης φωνής, ή μέσω του τύπου, ή ραδιοφωνικών σταθμών, κάτι που στα νομικά ονομάζεται ανακοίνωση, αναφορά, όταν είναι συνηθέστερα προφορική και έγκληση, ή μήνυση ανάλογα με την περίπτωση που είναι συνηθέστερα γραπτή.
## Εξωτερικοί σύνδεσμοι

Κατηγορία:Αστικό Δίκαιο
Κατηγορία:Διεθνές Δίκαιο
Κατηγορία:Ποινικό Δίκαιο
Κατηγορία:Εκφράσεις
Νόμισμα διευθυνόμενο

Με τον όρο **νόμισμα διευθυνόμενο** ονομάζεται το σε αναγκαστική κυκλοφορία χαρτονόμισμα του οποίου η σχέση προς τα λοιπά νομίσματα ρυθμίζεται αυστηρά από την πολιτική διοίκηση ή υπό άλλου οργάνου που ασκεί τη συναλλαγματική πολιτική μιας Πολιτείας (Κράτους).

Κατηγορία:Νομισματολογία
Ελεύθερο νόμισμα

Με τον όρο **ελεύθερο νόμισμα** ονομάζεται το σε αναγκαστική κυκλοφορία νόμισμα στο οποίο αφήνεται ελεύθερη η διαμόρφωση της συναλλακτικής του τιμής. 

Παλαιότερα τα 10 "εκατόδραχμα" (χαρτονομίσματα) είχαν συναλλακτική τιμή σε ξένες τράπεζες, (συναλλαγματική αξία), μεγαλύτερη από εκείνη του ενός "χιλιόδραχμου" (χιλιάρικου).

Κατηγορία:Αγορά συναλλάγματος
Πορνεία

thumb|115px|Πορνείο στο Άμστερνταμ
**Πορνεία** ονομάζεται η προσφορά του ιδίου σώματος σε αόριστο αριθμό προσώπων, προς συνουσία έναντι χρηματικής ή άλλης αμοιβής. Το άτομο που συστηματικά (ως επάγγελμα) παρέχει σεξουαλικές υπηρεσίες με τον τρόπο αυτό ονομάζεται «εκδιδόμενο». Η γυναίκα που «εκδίδεται» ονομάζεται επίσης «ιερόδουλη» ή κοινώς «πόρνη». «Πόρνος» ονομάζεται και ο άνδρας που έρχεται συχνά σε επαφή με πόρνες ή αυτός που προσφέρει σεξουαλικές υπηρεσίες έναντι χρημάτων, ενώ ήδη από την αρχαία Ελλάδα υπήρχαν άνδρες «ιερόδουλοι» που όμως δεν είχαν δικαίωμα ανεξάρτητης άσκησης του επαγγέλματός τους. Η πορνεία συχνά επίσης περιγράφεται ως «αγοραίος έρωτας» ή «αγοραίο σεξ» και κάποιες φορές αναφέρεται ως «το αρχαιότερο επάγγελμα του κόσμου». Λεπτομερείς νόμοι για την πορνεία είχαν ήδη θεσπιστεί από τον Σόλωνα στην αρχαία Αθήνα.

## Η πορνεία στην Ελλάδα

Κατά το ελληνικό δίκαιο η πορνεία ως επάγγελμα, δηλαδή η συστηματική επί χρήμασι προσφορά του ιδίου σώματος σε αόριστο αριθμό προσώπων προς συνουσία, δεν αποτελεί αδίκημα εφόσον ασκείται σύμφωνα με την κείμενη νομοθεσία. Απαιτείται όμως προηγουμένως άδεια της τοπικής αρμόδιας αρχής (αστυνομικής ή λιμενικής) για την εγκατάσταση του εκδιδόμενου προσώπου σε οποιοδήποτε οίκημα και ο χαρακτηρισμός αυτού ως «οίκος ανοχής». Ταυτόχρονα, επιβάλλεται και η παρακολούθηση της υγείας του εκδιδόμενου προσώπου από γιατρούς του δημοσίου.

Η προαγωγή στην πορνεία αποτελεί έγκλημα και ονομάζεται «μαστροπεία». Σύμφωνα με το άρθρο 349 του Ποινικού Κώδικα: 
**"παρ. 3: Όποιος κατ' επάγγελμα ή από κερδοσκοπία προάγει στην πορνεία γυναίκες τιμωρείται με φυλάκιση τουλάχιστον δεκαοκτώ μηνών και με χρηματική ποινή".*

Επίσης, στο καταργημένο άρθρο 347 του Ποινικού Κώδικα από τον Δεκέμβριο του 2015, οριζόταν ως παράνομη η πορνεία μεταξύ ανδρών. Πιο συγκεκριμένα, ο Ποινικός Κώδικας ανέφερε: 
**"παρ. 1: Η παρά φύση ασέλγεια μεταξύ αρρένων που τελέστηκε: α) με κατάχρηση μίας σχέσης εξάρτησης που στηρίζεται σε οποιαδήποτε υπηρεσία. β) από ενήλικο με αποπλάνηση προσώπου νεώτερου από δεκαεπτά ετών ή από κερδοσκοπία τιμωρείται με φυλάκιση τουλάχιστον τριών μηνών".*
**"παρ. 2: Με την ίδια ποινή τιμωρείται και όποιος ασκεί την ασέλγεια της παρ. 1 κατ' επάγγελμα".*

## Δείτε επίσης
* Γενετήσιες σχέσεις στην αρχαία Ελλάδα
* Πορνεία στην αρχαία Ελλάδα
* Οίκος ανοχής

## Παραπομπές


## Προτεινόμενη βιβλιογραφία

* Φυτράκης, Ευτύχης, σε: Ν.Παρασκευόπουλος / Ε.Φυτράκης, *Αξιόποινες σεξουαλικές πράξεις*, εκδ. Σάκκουλα, 2011, σελ. 419-511. 
* Πετρόπουλος, Ηλίας, *Το μπουρδέλο*, εκδ. Νεφέλη, 1991.

Κατηγορία:Σεξουαλικότητα
*
Κατηγορία:Παράνομη οικονομία
Κατηγορία:Περιστασιακή συνουσία
Κατηγορία:Δραστηριότητες οργανωμένου εγκλήματος
Πταίσμα

Ως **πταίσμα** χαρακτηρίζεται το έγκλημα εκείνο για το οποίο ο νόμος προβλέπει ως ποινή την κράτηση ή την επιβολή προστίμου. Η διάρκεια της κράτησης κυμαίνεται από μία ημέρα ως έναν μήνα, εκτός αν κατά περίπτωση ο νόμος ορίζει διαφορετικά.

Τα πταίσματα είναι η ελαφρύτερη μορφή εγκλήματος (βαρύτερα είναι τα πλημμελήματα και τα κακουργήματα) και εκδικάζονται στα Πταισματοδικεία. Τα πταίσματα τιμωρούνται πάντα, ακόμα και όταν τελέστηκαν από αμέλεια, εκτός αν ο νόμος απαιτεί ρητά δόλο.
 
## Εξωτερικοί σύνδεσμοι

*
*
Ανεφορίτσα

**Ανεφορίτσα** είναι το όνομα ποντιακού χορού που χορευόταν στη Γαλίαινα της Τραπεζούντας. Είναι μια μορφή σερανίτσας με μονό τικ (δύο επιτόπια τριαράκια), με πιάσιμο από τις παλάμες και λυγισμένους τους αγκώνες, με 4 βήματα προς τα δεξιά και 4 προς τα αριστερά. Το δεξί πόδι προπορεύεται και το αριστερό ακολουθεί. Τα χέρια δεν κινούνται. Ο χορός κινείται προς τα αριστερά. Σαν όργανο χρησιμοποιείται η λύρα (κεμεντζές). Ο χορός είναι μικτός κλειστός κύκλος. Ο ρυθμός είναι πεντάσημος (5/8).
Συνοδεύεται από τον εξής ποντιακό στίχο: 
*«Κόρη κατήβα σο μαντρίν ελίεν η κιζέλα εφώταξεν ο πρόσωπος άμμον ντο εν ημέρα.»* 
 
Έίναι ο ίδιος χορός με την Κιζέλα μόνο που τον συναντάμε και σε διπλό τικ. Και οι δύο έχουνε την ίδια μουσική και συνοδεύονται από το ίδιο τραγούδι. Πήρε την ονομασία από τον στίχο του τραγουδιού. 

Κατηγορία:Ελληνικοί χοροί
Κατηγορία:Ποντιακοί χοροί
Κιζέλα

Η  **Κιζέλα** είναι ένας ποντιακός χορός. Είναι ο ίδιος χορός με την Ανεφορίτσα μόνο που τον συναντάμε και με τα 4 τριαράκια του Τικ' διπλόν. Και οι δύο έχουνε την ίδια μουσική και συνοδεύονται από το ίδιο τραγούδι. Πήρε την ονομασία από τον στίχο του τραγουδιού.

## Εκτέλεση βημάτων
Η λαβή των χεριών είναι από τις παλάμες με λυγισμένους τους αγκώνες. Ξεκινώντας με το δεξί πόδι κάνουμε 4 πλάγια βήματα προς τα δεξιά με το αριστερό να ακολουθεί ελαφρώς πιο πίσω. Τα ίδια βήματα γίνονται και προς την αντίθετη κατεύθυνση ελαφρώς μεγαλύτερα με το δεξί πάλι να προπορεύεται και το αριστερό να ακολουθεί. Κατόπιν κάνουμε δύο τριαράκια επιτόπου. Σε όλη τη διάρκεια του χορού το σώμα είναι κάθετο και βλέπει προς το κέντρο του κύκλου. Ο χορός κινείται προς τα αριστερά Ο χορός είναι μεικτός, κλειστός κύκλος. Ο ρυθμός είναι πεντάσημος (5/8).

Κατηγορία:Ελληνικοί χοροί
Κατηγορία:Ποντιακοί χοροί
Σκληρό νόμισμα

Με τον όρο **«σκληρό νόμισμα»** χαρακτηρίζεται κάθε νόμισμα, του οποίου το σε χρυσό ή συνάλλαγμα αντίκρισμά του έχει καταστήσει αυτό στην πράξη διεθνώς αποδεκτό.

Σκληρό νόμισμα θεωρείται σήμερα το ευρώ, το δολάριο, η λίρα Αγγλίας κ.ά..

Κατηγορία:Νομισματολογία
Από Παν Και Κα

***Από Παν Και Κα*** είναι ποντιακός χορός της περιοχής Ματσούκας (Τραπεζούντα). Σαν βάση έχει το τικ, εξ ου και η άλλη ονομασία του, *Τικ [[Ακ Νταγ Ματέν (περιοχή)|Ακ Νταγ Ματέν]]*.  

Χορεύεται με μικρά επιτόπια πηδηχτά βήματα εναλλάξ. Οι χορευτές αγκαλιάζονται από τη μέση, κοντά ο ένας στον άλλο.  

Τον ίδιο χορό συναντάμε και με άλλες ονομασίες στην περιοχή της Ματσούκας. 

## Τρόπος χορού
Χορεύεται με πιάσιμο από τους ώμους και στο ξεκίνημά του με το δεξί πόδι θυμίζει χασαποσέρβικο. Τα επιτόπια βήματα είναι διπλό Τικ (4 τριαράκια). Ο πρώτος κρατάει μαντίλι. 

Τα όργανα που συνόδευαν το χορό ήταν συνήθως λύρα ή τουλούμ (αγγείο). Σπανιότερα χρησιμοποιούσαν ζουρνά με νταούλι. Χορεύεται κυκλικά από άνδρες και γυναίκες. 

## Παραλλαγές
* Αγκαλιαστόν: Ονομασία του ίδιου χορού στην περιοχή της Γαλίαινας, με διαφορετική μουσική και τραγούδι.
* Καπικεάτκον: Η ονομασία του ίδιου χορού στα χωριά κοντά στην Λιβερά όπου χορευότανε με το τραγούδι «Εσκέρτε ο Γιακούπαγας, Ελένε μου τέρεν την τιμασίας, ωφ ωφ».

## Ιστορικά στοιχεία
Ο χορός ονομάζεται και Ακ Νταγ Ματέν από την ομώνυμη περιοχή, που βρίσκεται κοντά στην Άγκυρα, από όπου οι κάτοικοι πήραν την ονομασία Αγκαραλήδες. Μετακινήθηκαν εκεί μετά το 1800 με το κλείσιμο των μεταλλείων της Αργυρούπολης λόγω Χαλάι. 

Ουσιαστικά δεν πρόκειται για χορό, αλλά για μια χορευτική έκφραση όπου κατά την διάρκεια ενός γλεντιού ή κατά την επιστροφή αυτών που διασκέδαζαν στα σπίτια τους, βάζοντας το λυράρη στη μέση τραγουδούσαν και χόρευαν σε ρυθμό μονού Τικ, περπατώντας ή σταματώντας στο δρόμο.

Κατηγορία:Ελληνικοί χοροί
Κατηγορία:Ποντιακοί χοροί
Λιμναία

Η **Λιμναία** ήταν αρχαία Ακαρνανική πόλη, στη θέση της σημερινής Αμφιλοχίας και συγκεκριμένα στον ψηλο βραχώδη λόφο που υψώνεται πάνω από αυτήν. Στην επίπεδη κορυφή του λόφου βρισκόταν η ακρόπολη, που ερείπιά της σώζονται μέχρι σήμερα, ενώ στη βόρεια πλαγιά του, όπου η σημερινή Αμφιλοχία, ήταν χτισμένα τα σπίτια (η κάτω πόλη), που προστατεύονταν (ανατολικά και δυτικά) από δυο σκέλη ενός τείχους που ξεκινούσαν από την ακρόπολη και κατέρχονταν περίπου ως τη θάλασσα, όπου υπήρχε πιθανώς ένα προάστιο, το οποίο ίσως είχε αποτελέσει τον οικιστικό πυρήνα του ρωμαϊκού πολίσματος και της κατοπινής Αμφιλοχίας.

μικρογραφία|Αρχαία Λιμναία - Αμφιλοχία
μικρογραφία|Αρχαία Λιμναία - Αμφιλοχία

Η πόλη είχε πρόσβαση στη λίμνη Αμβρακία και επικοινωνούσε με υπόγεια σήραγγα με το λιμάνι, στο μυχό του Αμβρακικού κόλπου. Ο Θουκυδίδης τοποθετεί την Ληναία στον δρόμο από την Αμβρακία και το Αμφιλοχικόν Άργος προς τον Στράτο.

## Ιστορία
Η Λιμναία αναφέρεται από τους αρχαίους ΄Ελληνες ιστορικούς. Ο Θουκυδίδης συγκεκριμένα γράφει, όταν αναφέρεται στις επιχειρήσεις των Σπαρτιατών στην περιοχή της Δυτικής Ελλάδας: *"Και διά της Αργείας ιόντες Λιμναίαν κώμην ατείχιστον επόρθησαν. Αφικνούνται τε επί Στράτος κ.λπ."*. Επομένως το 429 π.χ. η πόλη δεν είχε ακόμη τείχη. Αργότερα,όταν ο Πολύβιος αναφέρεται στη Λιμναία (251 π.χ.), περιγράφοντας την εκστρατεία του Φιλίππου του Ε΄εναντίον των Αιτωλών, η πόλη είχε αποκτήσει ισχυρά τείχη.

Παρά τις λιγοστές αρχαιολογικές μαρτυρίες, θεωρείται πολύ πιθανό ότι η πόλη είχε επιβιώσει και μετά την ίδρυση της Νικόπολης, δηλαδή κατά την αυτοκρατορική περίοδο, ως πόλισμα εξαρτώμενο διοικητικά από αυτήν. Η επιβίωσή της οφειλόταν στη σπουδαία στρατηγική της θέση, καθώς από αυτή διερχόταν ο χερσαίος ρωμαίκός δρόμος Απολλωνίας- Νικόπολης- Αθήνας, που ένα παρακλάδι του οδηγούσε στο Άκτιο και τη Λευκάδα, ενώ από το λιμάνι της περνούσε ο θαλάσσιος δρόμος των ακτών του Αμβρακικού κόλπου. 

Το κάστρο της Λιμναίας φαίνεται πως κατοικούνταν και κατά τα χρόνια των Βυζαντινών. Πότε ακριβώς έπαψε να κατοικείται είναι άγνωστο. Τα χρόνια του Αλή πασά πάντως εγκαταστάθηκαν εκεί δια της βίας οι κάτοικοι της γειτονικής Αμπρακιάς.

## Συλλογή φωτογραφιών

Αρχείο:Arxaia limnaia.jpg
Αρχείο:Αρχαία Λιμναία, ανατολική πλευρά. - panoramio - Spiros Baracos (8).jpg
Αρχείο:Αρχαία Λιμναία, ανατολική πλευρά. - panoramio - Spiros Baracos (5).jpg
Αρχείο:Αρχαία Λιμναία, δυτική πλευρά. - panoramio - Spiros Baracos (2).jpg
Αρχείο:Αρχαία Λιμναία, νότια πλευρά - panoramio - Spiros Baracos (1).jpg
Αρχείο:Αρχαία Λιμναία, νότια πλευρά - panoramio - Spiros Baracos.jpg


## Παραπομπές


## Εξωτερικοί σύνδεσμοι

* Πληροφορίες και φωτογραφίες: «Αρχαία Λιμναία. Η αρχαία πόλη στην Αμφιλοχία!!». Δημοσιεύθηκε 12/10/2015. Αρχειοθετήθηκε 01/06/2019. Ανακτήθηκε 01/06/2019.

Κατηγορία:Πόλεις της αρχαίας Αιτωλοακαρνανίας
Ειδικό δικαστήριο

**Ειδικό δικαστήριο** ονομάζεται το δικαστήριο το οποίο δε συνεδριάζει μόνιμα (τα μέλη του δεν είναι μόνιμα και αποκλειστικά απασχολούμενα σε αυτό), αλλά συνέρχεται μόνο για να δικάσει ορισμένο είδος υποθέσεων. Η αρμοδιότητά του όμως καθορίζεται γενικά και αφηρημένα με νόμο και αφορά απεριόριστο αριθμό μελλοντικών υποθέσεων. Το ειδικό δικαστήριο πρέπει να διακρίνεται από το έκτακτο δικαστήριο. Το έκτακτο δικαστήριο είναι ένα δικαστήριο που συνίσταται ad hoc για να δικάσει μια συγκεκριμένη υπόθεση ή μια μικρή ομάδα υποθέσεων. Τα έκτακτα δικαστήρια απαγορεύονται από το Σύνταγμα.

Η σύσταση ειδικών δικαστηρίων δικαιολογείται από τη σπανιότητα των υποθέσεων που καλούνται να δικάσουν.

Παραδείγματα ειδικών δικαστηρίων στη Ελλάδα είναι:
*Το Ανώτατο Ειδικό Δικαστήριο
*Το Ειδικό Δικαστήριο του άρθρου 86 του Συντάγματος, που δικάζει υποθέσεις ποινικής ευθύνης του Προέδρου της Δημοκρατίας και μελών της Κυβέρνησης και Υφυπουργών
*Το Δικαστήριο Αγωγών Κακοδικίας
*Το Ειδικό Δικαστήριο για τις μισθολογικές διαφορές των δικαστικών λειτουργών (Μισθοδικείο)

Τα ειδικά αυτά δικαστήρια συγκροτούνται κυρίως από δικαστές των τριών ανωτάτων δικαστηρίων της χώρας (Συμβουλίου της Επικρατείας, Αρείου Πάγου και Ελεγκτικού Συνεδρίου) και κατά περίπτωση και από καθηγητές Νομικής.

*Τα Ειδικά Δικαστήρια Δωσίλογων συγκροτήθηκαν το 1945 με τη Συντακτική Πράξη 6 και είχαν σκοπό τη δίωξη των συνεργασθέντων με τις δυνάμεις Κατοχής.

Κατηγορία:Δικαστικές αρχές
Έκτακτο δικαστήριο

**Έκτακτο δικαστήριο** ονομάζεται το δικαστήριο, το οποίο συστήνεται ad hoc για την εκδίκαση μιας υπόθεσης ή ενός μικρού κύκλου υποθέσεων ατομικά ορισμένων. Το έκτακτο δικαστήριο διακρίνεται από το ειδικό δικαστήριο, το οποίο δε συνεδριάζει κι αυτό μόνιμα, παρά συνέρχεται *ad hoc* για να δικάσει μια υπόθεση, η σύστασή του όμως και η αρμοδιότητά του ρυθμίζονται από το νόμο κατά τρόπο γενικό και αόριστο και αφορούν απεριόριστο αριθμό μελλοντικών υποθέσεων.

Τα έκτακτα δικαστήρια είναι αντίθετα στην έννοια της δικαιοσύνης και στην αρχή του κράτους δικαίου. Η σύσταση *ad hoc* δικαστηρίων δεν εγγυάται την αμεροληψία των δικαστών, αντίθετα επιτρέπει στην εκτελεστική και στη νομοθετική εξουσία να παρεμβαίνουν σε εκκρεμείς υποθέσεις ενώπιον της δικαιοσύνης και να επηρεάζουν την έκβασή τους, μεριμνώντας για τους "κατάλληλους δικαστές". Γι’ αυτό και όλα τα δημοκρατικά Συντάγματα κατοχυρώνουν το ατομικό δικαίωμα καθενός να δικάζεται από δικαστήριο που έχει συσταθεί νόμιμα πριν ανακύψει η συγκεκριμένη υπόθεση και που έχει γενική αρμοδιότητα να εκδικάζει τέτοιας φύσης υποθέσεις (αρχή του «φυσικού δικαστή»).

Το ελληνικό Σύνταγμα στο άρθρο 8 απαγορεύει τη σύσταση εκτάκτων δικαστηρίων και κατοχυρώνει το δικαίωμα στο φυσικό δικαστή: *"Κανένας δεν στερείται χωρίς τη θέλησή του το δικαστή που του έχει ορίσει ο νόμος. Δικαστικές επιτροπές και έκτακτα δικαστήρια, με οποιοδήποτε όνομα, δεν επιτρέπεται να συσταθούν"*. Το δικαίωμα αυτό δεν προσβάλλεται με την κατανομή των αρμοδιοτήτων ή των υποθέσεων μεταξύ δικαστηρίων, στο βαθμό που η κατανομή αυτή γίνεται εκ των προτέρων και με βάση αφηρημένα κριτήρια.

Κατηγορία:Δικαστικές αρχές
Λίμνη Βουλισμένη

Η **Βουλισμένη** είναι λιμνοθάλασσα, που βρίσκεται στο κέντρο της πόλης του Αγίου Νικολάου Λασιθίου με διάμετρο 137 μέτρα και βάθος 48.8 μέτρα. Οι ντόπιοι αναφέρονται λανθασμένα σε αυτή τη λιμνοθάλασσα ως **λίμνη Βουλισμένη**, ή απλά ως «λίμνη», καθώς παλιότερα, μέχρι και τα τέλη του 19ου αιώνα, δεν συνδεόταν με την θάλασσα, αλλά το νερό της ήταν γλυκό και λόγω της στασιμότητάς του ήταν βούρκος. Η λίμνη συνδέεται με το λιμάνι της πόλης με ένα κανάλι που ανοίχθηκε το 1870. Πανοραμική θέα της λίμνης προσφέρεται από το πάρκο που βρίσκεται πάνω από αυτήν. Κάθε χρόνο τα μεσάνυχτα του Πάσχα, η πλειοψηφία του πληθυσμού της πόλης μαζεύεται γύρω από αυτή για να γιορτάσει με πυροτεχνήματα και κροτίδες που ρίχνονται από την τοπική αρχή και τον κόσμο που παρευρίσκεται.

Σύμφωνα με μύθο, η Θεά Αθηνά   (ή/και η Άρτεμις) λουζόταν σε αυτήν. 

Αναφέρεται ότι μέλη του γερμανικού στρατού κατά την υποχώρησή τους από την περιοχή κατά τον Δεύτερο Παγκόσμιο Πόλεμο, έριξαν μέρος του οπλισμού τους ή/και των οχημάτων τους στη λίμνη.

Τοπικός αστικός μύθος αναφέρει ότι η λίμνη δεν έχει πυθμένα. Η άποψη αυτή πιθανόν βασίζεται στο δυσανάλογα μεγάλο της βάθος σε σχέση με την επιφάνειά της ή/και σε διαταραχές στην επιφάνεια ή και την στάθμη του νερού που παρατήρησαν οι κάτοικοι κατά τη διάρκεια  του σεισμού της Σαντορίνης το 1956. Για αυτό το λόγο εικάζεται πως υπάρχει γεωλογική σχέση των δύο θέσεων, αλλά δεν υπάρχουν επιστημονικές έρευνες επί του θέματος που να υποστηρίζουν κάτι τέτοιο.

## Σχετικά άρθρα
*Άγιος Νικόλαος Λασιθίου

## Πηγές


## Σύνδεσμοι
*Ιστοστελίδα του Δήμου Αγίου Νικολάου 

Βουλισμένη
Κατηγορία:Περιφερειακή ενότητα Λασιθίου
Κατηγορία:Γεωγραφικοί σχηματισμοί της Κρήτης